31991D0152
L 075/56
JURNALUL OFÍCIAL AL UNIUNII EUROPENE
DECIZIA CONSILIULUI
din 18 martie 1991
privind notificarea aplicării de către Comunitate a Acordului internațional din 1989 privind iuta și articolele din iută
(91/152/CEE)
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolele 113 și 116,
având în vedere propunerea Comisiei,
întrucât Acordul internațional din 1989 privind iuta și articolele din iută (1) a fost semnat de Comunitate și statele sale membre la 20 decembrie 1990;
întrucât toate statele membre și-au exprimat intenția de a aplica acordul;
întrucât Comunitatea și statele sale membre ar trebui să notifice Secretarului General al Organizației Națiunilor Unite faptul că intenționează să aplice acordul,
DECIDE:
Articolul 1
Comunitatea și statele sale membre, după îndeplinirea procedurilor interne necesare, notifică Secretarului General al Organizației Națiunilor Unite faptul că aplică Acordul internațional din 1989 privind iuta și articolele din iută, ca membri importatori, din momentul intrării în vigoare a acestuia în conformitate cu articolul 40 alineatul (3).
Articolul 2
Președintele Consiliului este autorizat să numească persoanele împuternicite să depună instrumentul de notificare în numele Comunității Economice Europene.
Adoptată la Bruxelles, 18 martie 1991.